**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.161/5  (prot. Nr.5, 33.§) |

Par zemesgabala Ploču ielā 4B, blakus

nekustamajam īpašumam Ploču ielā 4A,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu un 53.punktu, izskatot [..] 2021.gada 1.marta iesniegumu, 2015.gada 28.oktobra zemes nomas pārjaunojuma līgumu, kas 2016.gada 1.oktobrī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 10.marta priekšlikumu (sēdes protokols Nr.3) un Liepājas pilsētas domes pastāvīgās Pilsētas attīstības komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Pagarināt [..] līguma par zemesgabala Liepājā, Ploču ielā 4B (kadastra Nr.1700 014 0341), blakus nekustamajam īpašumam Ploču ielā 4A, daļas 500 kv.m platībā iznomāšanu termiņu uz laiku līdz 2026.gada 30.septembrim nekustamā īpašuma Ploču ielā 4A apsaimniekošanai un uzturēšanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2016.gada 1.oktobrī noslēgtajā zemes nomas pārjaunojuma līgumā par zemesgabala Ploču ielā 4B (kadastra Nr.1700 014 0341) daļas iznomāšanu šādus grozījumus:

2.1. izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 30.septembrim.";

2.2. papildināt līguma 8.sadaļu "LĪGUMA SEVIŠĶIE NOTEIKUMI" ar 8.3.punktu šādā redakcijā:

"8.3.Saskaņā ar Zvejniecības likuma 9.panta sesto daļu zemesgabala 10 m platajā tauvas joslā paredzēta bezmaksas lietošana kājāmgājējiem, zivju resursu ūdeņu uzraudzībai un izpētei, vides aizsardzības, ugunsdrošības un glābšanas pasākumu veikšanai.".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījumi 2016.gada 1.oktobrī noslēgtajā 2015.gada 28.oktobra zemes nomas pārjaunojuma līgumā par zemesgabala Ploču ielā 4B daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |